**Analýza vplyvov na podnikateľské prostredie**

**Názov materiálu:** Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 436/2022 Z. z., ktorým sa ustanovujú pravidlá poskytovania podpory v poľnohospodárstve formou priamych platieb v znení neskorších predpisov.

**Predkladateľ:** Ministerstvo pôdohospodárstva a rozvoja vidieka Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[[1]](#footnote-1) na podnikateľské prostredie.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  | |  |  | |  |
|  | ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** | | |
|  | ***A. Dane, odvody, clá a poplatky, ktorých cieľom je znižovať negatívne externality*** | **0** | **0** | | |
|  | ***B. Iné poplatky*** | **0** | **0** | | |
|  | ***C. Sankcie a pokuty*** | **0** | **0** | | |
|  | ***D. Nepriame finančné náklady*** | **0** | **0** | | |
|  | ***E. Administratívne náklady*** | **3 652** | **0** | | |
|  | ***Spolu = A+B+C+D+E*** | **3 652** | **0** | | |
|  |  |  | |  |  | |  |
|  | *Harmonizácia práva EÚ* | **Zvýšenie nákladov v € na PP** | **Zníženie nákladov v € na PP** | | |
|  | ***F. Úplná harmonizácia práva EÚ*** *(okrem daní, odvodov, ciel a poplatkov, ktorých cieľom je znižovať negatívne externality)* | **0** | **0** | | |
|  | ***G. Goldplating*** | **0** | **0** | | |
|  |  |  | |  |  | |  |
|  | *VÝPOČET PRAVIDLA 1in 2out:* | IN | OUT | | |
|  | ***H.*** *Náklady okrem výnimiek = B+D+E-F* | **3 652** | **0** | | |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie  (dôvod zvýšenia/zníženia nákladov na PP a dôvod ponechania nákladov na PP, ktoré sú goldplatingom)** | **Číslo normy** (zákona, vyhlášky a pod.) | **Lokalizácia (§, ods., čl.,...)** | **Pôvod regulácie:** SK/EÚ úplná harm./  Goldplating | **Účinnosť regulácie** | **Kategória dotk. subjektov** | **Počet**  **dotk. subjektov spolu** | **Vplyv na 1 podnik. v €** | **Vplyv na kateg. dotk. subjekt. v €** | **Druh vplyvu** In (zvyšuje náklady) /  Out (znižuje náklady**)**  / Nemení sa | **1in**  **2out celkom** | **Goldplating celkom** |
| 1 | Oznámenie o náhrade kôz a oviec, alebo jalovíc Pôdohospodárskej platobnej agentúre v prípade prihlásenia do podpory jednotlivých zvierat v súvislosti s náhradou zvieraťa. | NV SR č. 120/2023 Z. z. | § 4 ods. 3 | 1.SK | 1.1.2025 | prijímatelia priamych platieb v rámci podpory formou eko-schémy - Pastevný chov | 100 | 37 | 3 652 | In (zvyšuje náklady) | 3 652 | 0 |
| 2 |  |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  |  |
| 4 |  |  |  |  |  |  |  |  |  |  |  |  |

***3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Nepriame finančné náklady, D. Administratívne náklady). Rozčleňte ich a vypočítajte v súlade s metodickým postupom.*

V súvislosti s výpočtami, nedôjde k priamemu zvýšeniu finančných nákladov. V rámci podpory na zlepšenie životných podmienok zvierat podporou pastevného chovu (ďalej len „podpora pastevného chovu“), bude zavedená povinnosť pri hlásení nahrádzaných zvierat, avšak pôjde o  elektronickú komunikáciu s Pôdohospodárskou platobnou agentúrou.

Ide o nepriamy náklad s odborným odhadom, ktorý sa môže týkať 100 subjektov. Náklady subjektov spočívajú okrem oboznámenia sa s predpisom aj povinnosť nahlásenia náhrady zvierat elektronickým spôsobom. Zároveň ide o nepravidelnú povinnosť, ktorej frekvencia je závislá od toho, ako často si prijímateľ bude zvieratá nahrádzať.

***3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[[2]](#footnote-2)***

*Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne).*

*Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia.*

*Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky.*

*Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.*

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

Predbežná informácia bola uverejnená na portáli Slov-lex pod číslom PI/2024/233 (<https://www.slov-lex.sk/legislativne-procesy/SK/PI/2024/233>) v termíne od 29.9.2024  
do 9.10.2024 a webovom sídle predkladateľa a (<https://www.mpsr.sk/aktualne/predbezna-informacia/19348>) s informáciou pre prípadné konzultácie od 30.9.2024.

Návrhy opatrení, ktoré sú zapracované v predkladanej novele vychádzajú z požiadaviek v záujme efektívnejšej implementácie Režimov v záujme klímy, životného prostredia a dobrých životných podmienok zvierat (eko-schém), ktoré sú súčasťou intervencií priamych podpôr Strategického plánu spoločnej poľnohospodárskej politiky v rokoch 2023 - 2027 (ďalej len „SP SPP) a ich implementácia bude zavádzaná v priebehu hospodárskeho roka 2025.

Požiadavky boli predložené jednotlivými zástupcami pracovnej skupiny  
pre 2. modifikáciu SP SPP intervencie eko-schém prostredníctvom členov poľnohospodárskych samospráv, odborných sekcií a pridružených organizácii Ministerstva pôdohospodárstva  
a rozvoja vidieka SR a Ministerstva životného prostredia SR. Cieľom pracovnej skupiny bolo zlepšenie podpory eko-schémy z pohľadu prijímateľov, ktorej podmienky sú uvedené  
v SP SPP a implementované v predkladanom právnom predpise.

Zmeny v SP SPP boli predložené Monitorovaciemu výboru pre SP SPP (ďalej len MV) per rollam od 26.8.2024 do 9.9.2024. Počet oslovených členov MV bol 28, počet súhlasných stanovísk 17, zdržal sa 1 člen, a 4 hlasovali proti. 5-ti členovia MV zaslali pripomienky.

16.9.2024 bolo prijaté súhlasné stanovisko MV k návrhu 2. modifikácie SP SPP.

Členmi monitorovacieho výboru s hlasovacím právom sú:

- Ministerstvo pôdohospodárstva a rozvoja vidieka SR

- Ministerstvo investícií, regionálneho rozvoja a informatizácie SR

- Ministerstvo práce, sociálnych vecí a rodiny SR, odbor horizontálnych princípov

- Ministerstvo životného prostredia SR

- Pôdohospodárska platobná agentúra

- Združenie miest a obcí Slovenska (ZMOS)

- Slovenská poľnohospodárska a potravinárska komora (SPPK)

- Agrárna komora Slovenska (AKS)

- Únia regionálnych združení vlastníkov neštátnych lesov Slovenska

- Slovenská lesnícka komora (SLK)

- Agro-eko fórum

- Slovenská poľnohospodárska univerzita (SPU)

- Inštitút znalostného pôdohospodárstva a inovácií (IZPI)

- Vidiecka platforma

- Zväz poľnohospodárskych družstiev a obchodných spoločností SR (ZPD a OS SR)

- Národná Sieť Miestnych Akčných Skupín Slovenskej Republiky (NSMAS)

- Združenie mladých farmárov Slovenska (ASYF)

- Potravinárska komora Slovenska (PKS)

- Ekotrend Slovakia - zväz ekologického poľnohospodárstva

- Kancelária združenia SK8

- Slovenská ornitologická spoločnosť / Birdlife Slovensko.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ovplyvňuje zmena regulácie inovácie, vedu a výskum?*

*Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*zvyšuje  nemení  znižuje*

Konkurencieschopnosť podnikov sa zvyšuje v zmysle doložky vybraných vplyvov zvýšením flexibilnosti opatrení podpory celofarmovej eko-schémy, ako aj podpory zlepšenia životných podmienok zvierat podporou pastevného chovu, ako aj zjednodušením niektorých opatrení celofarmovej eko-schémy s prihliadnutím na agrotechnickú prax. Týmto sa zvyšuje konkurencieschopnosť a znižujú náklady prijímateľov priamych platieb.

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*☒ zvyšuje ☐ nemení ☐ znižuje*

Produktivita podnikov sa zvyšuje tým, že v zmysle doložky vybraných vplyvov sa zvyšuje flexibilita opatrení podpory celofarmovej eko-schémy, ako aj podpory zlepšenia životných podmienok zvierat podporou pastevného chovu a tiež zjednodušením niektorých opatrení celofarmovej eko-schémy s prihliadnutím na agrotechnickú prax. Týmto sa znižuje časová a finančná náročnosť na aplikáciu opatrení, ako aj zjednodušuje manažment obhospodarovania poľnohospodárskej plochy, pokiaľ prijímateľ poberá podporu celofarmovej eko-chémy.

*Na základe uvedenej odpovede zaškrtnite a popíšte, či materiál produktivitu:*

*zvyšuje  nemení ☐ znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
2. *regulované ceny podľa zákona č. 18/1996 Z. z. o cenách;*
3. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.,*
4. *iné vplyvy podľa písm. a) až c), ktoré sú goldplatingom.*

V špecifickom cieli SO1 SP SPP podpory formou eko-schémy – Režimy v záujme klímy, životného prostredia a dobrých životných podmienok zvierat je okrem cieľov  
v súvislosti so zlepšovaním kvality životného prostredia aj podpora hospodársky udržateľného poľnohospodárskeho príjmu a odolnosť poľnohospodárskeho sektora na celom území Európskej únie, s cieľom zvýšiť dlhodobú potravinovú bezpečnosť a poľnohospodársku rozmanitosť, ako aj zabezpečiť hospodársku udržateľnosť poľnohospodárskej výroby  
v Európskej únii.

Úpravy reagujú na skúsenosti poľnohospodárskych podnikov s implementáciou novej podpory formou celofarmovej eko-schémy v prvom a druhom roku zavádzania, t. j. v r. 2023  
a 2024. Tieto úpravy sú aj predmetom modifikácie SP SPP, ktoré sú transponované v predkladanom návrhu nariadenia vlády.

Predmetným návrhom nariadenia vlády sa tak predovšetkým novelizujú príslušné ustanovenia z dôvodu zosúladenia vnútroštátnej legislatívy pre oblasť priamych podpôr  
s modifikovaným SP SPP, ako aj z dôvodu precizovania príslušných ustanovení s cieľom zabezpečiť ich jednoznačný výklad.

Novelizácia rozširuje možnosti povinných postupov intervencie eko-schém na základe požiadaviek a skúseností poľnohospodárov v rokoch 2023 a 2024, ktoré povedú k aplikačnému zjednodušeniu, zároveň sa predpokladá vyššie zapojenie do podpory.

Za pozitívny vplyv na podnikateľské prostredie návrhu nariadenia vlády, ktoré nie je možné vyčísliť sa pokladajú rozšírené možnosti niektorých postupov a zvýšenie flexibility celofarmovej eko-schémy. Ide hlavne o zjednotenie termínov pre obhospodarovanie neproduktívnych plôch v dôsledku čoho sa zefektívni manažment poľnohospodárskej plochy. Vinohrady v období reštrukturalizácie alebo konverzie, resp. v období výsadby budú vyňaté z podpory celofarmovej eko-schémy v dôsledku podmienok tejto podpory, ktoré nie je možné aplikovať. V rámci postupov pre zlepšenie štruktúry ornej pôdy sa zvyšuje flexibilita  
pre zapracovanie maštaľného hnoja a aplikácie kompostu. V rámci povinnej min. výmery neproduktívnych plôch v podpore, ktorá ostáva v roku 2025 bez zmien, sa rozšírili možnosti v chránených územiach, kde je možné nahradiť členenie ornej pôdy biopásmi založením  
tzv. ostrova biodiverzity. K zjednodušeniu podpory vedie aj zvýšenie výmery plochy ornej pôdy v chránenom území, možnosť mulčovania biopásov, ako aj ich založenie ako úhor s porastom. Flexibilitu podnikov rozširuje aj možnosť okrem doterajšieho využitia rodenticídov aj obrábanie pôdy na elimináciu hrabošov poľných v prípade ich premnoženia, v prípade trvalých trávnych porastov zrušenie tzv. riadneho termínu, možnosť pasenia na kosených plochách a mulčovanie časti porastu.

V súvislosti s pastevným chovom bude možné, pokiaľ sa tak prijímateľ rozhodne, využiť možnosť prihlasovania jednotlivých zvierat v rámci kategórie jalovíc, oviec a kôz, nakoľko doteraz bolo možné prihlasovať iba jednotlivé dojnice.

Od roku 2025 tak bude možné prihlásiť aj jednotlivé jalovice alebo ovce a kozy. V prípade jednotlivých zvierat je potrebné nahradiť zviera vybranej kategórie iným zvieraťom tej istej vybranej kategórie najneskôr v deň premiestnenia mimo chovu.

V tejto súvislosti v nadväznosti na § 4 ods. 3 nariadenia vlády Slovenskej republiky  
č. 120/2023, ktorým sa ustanovujú pravidlá predkladania žiadostí a znižovania priamych podpôr Strategického plánu spoločnej poľnohospodárskej politiky, vzniká administratívna povinnosť prijímateľov a držiteľov, ktorí si do podpory pastevného chovu prihlásia jednotlivé zvieratá kategórie jalovice, alebo ovce a kozy aj elektronicky nahlasovať nahradené zvieratá prostredníctvom internetového portálu „www.slovensko.sk“

V rámci plochy, na ktorú možno poskytnúť podporu prijímateľ, pokiaľ nemá viditeľne označené a vymedzené hranice, ak nie je prirodzene ohraničená jeho užívaná výmera,  
je povinný tieto plochy si vyznačiť. Nepovažuje sa to za vplyv na podnikateľské prostredie, pretože táto povinnosť vyplývala aj z legislatívy v minulom programovom období (2014 – 2020), zároveň prijímateľ má mať vedomosť o hraniciach plochy, kde hospodári vo svojom záujme. Ide skôr o povinnosť menšieho množstva jednotlivých prijímateľov, ktorí takto hranice označené nemajú a v prípade kontroly na mieste Pôdohospodárskou platobnou agentúrou nie je možné plochy transparentne vyhodnotiť.

1. Definícia goldplatingu je uvedená v bode 4 časti III. jednotnej metodiky. [↑](#footnote-ref-1)
2. Informácie sa uvádzajú iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek). [↑](#footnote-ref-2)